**JUDEŢUL BRĂILA PRESEDINTE,**

**CONSILIUL JUDEŢEAN BRĂILA FRANCISK IULIAN CHIRIAC**

**Direcţia Administraţie Publică,**

**Contencios**

**Nr. 16079/18.07.2022**

**VIZAT,**

**VICEPREȘEDINTE,**

**IONUȚ CIPRIAN DOBRE**

**RAPORT**

**privind activitatea de soluţionare a petiţiilor**

**Semestrul I - anul 2022**

În conformitate cu prevederile art. 51 din Constituţia României, „cetăţenii au dreptul să se adreseze autorităţilor publice prin petiţii formulate în numele semnatarilor”, iar „autorităţile publice au obligaţia să răspundă la petiţii în termenele şi condiţiile stabilite potrivit legii”.

Prezentul Raport este prevăzut în Ordonanţa Guvernului nr. 27/2002 privind reglementarea activităţii de soluţionare a petiţiilor, care stipulează la art.14 următoarele: „Semestrial autorităţile şi instituţiile publice vor analiza activitatea proprie de soluţionare a petiţiilor, pe baza raportului întocmit de compartimentul prevăzut la alin. (1) al art. 6”.

Referitor la termenul „petitie”, Ordonanţa Guvernului nr. 27/2002 defineste aceasta noţiune, în cadrul art.2, astfel: „În sensul prezentei ordonanţe, prin petiţie se înţelege **cererea, reclamaţia, sesizarea sau propunerea formulată** în scris ori prin poştă electronică, pe care un cetăţean sau o organizaţie legal constituită o poate adresa autorităţilor şi instituţiilor publice centrale şi locale, serviciilor publice descentralizate ale ministerelor şi ale celorlalte organe centrale, companiilor şi societăţilor naţionale, societăţilor comerciale de interes judeţean sau local, precum şi regiilor autonome, denumite în continuare autorităţi şi instituţii publice”.

Termenul prevăzut de Ordonanţa Guvernului nr. 27/2002 pentru soluţionarea petiţiei şi trimiterea răspunsului către petiţionar este de 30 zile, cu posibilitatea prelungirii cu cel mult 15 zile, în situaţia în care aspectele sesizate necesită o cercetare mai amănunţită. În acest caz petentul trebuie să fie înştiinţat de prelungirea termenului.

Conform prevederilor O.G. nr. 27/2002, art. 6^1, petițiile eronat indreptate catre Consiliul Judetean Braila au fost inregistrate, dupa care au fost directionate catre organele competente spre solutionare, petentul fiind înştiinţat despre acest lucru.

Asadar, din analiza efectuată a rezultat că în perioada 01.01.2022 – 30.06.2022, la Consiliul Judeţean Brăila au fost înregistrate un numar de 60 de petiţii.

Conform prevederilor art.7 din aceeasi ordonanta, o singură petiție a fost clasată pe bază de referat, deoarece petentul transmisese anterior o petiție similară, la care primise deja răspuns.

Grupând după diferite criterii petiţiile înregistrate în primul semestru al anului 2022, se poate face următoarea clasificare:

|  |  |  |  |
| --- | --- | --- | --- |
| **Nr. crt.** | **Criterii**  **de clasificare** | | **Petitii** |
| 1. | După modul de adresabilitate : | 1.1. Adresate direct | 50 |
| 1.2. Adresate prin intermediul altor instituţii | 10 |
| 2. | Dupa persoana petitionarului : | 2.1 Persoane fizice | 42 |
| 2.2 Persoane juridice | 18 |
| 3. | După problematica abordată : | 3.1 Solicitări de ajutoare sociale/ materiale/financiare/sponsorizari/spatii desfasurare activitati/oferte colaborare, investiții |  |
| 8 |
| 3.2 Probleme privind Legea fondului funciar  /retrocedare teren | 1 |
| 3.3 Reclamatii privind drumurile judetene/ comunale, transport public județean | 3 |
| 3.4 Reclamaţii vecini sau colegi/conducere | 2 |
| 3.5. Sesizări abateri instituţii/angajati aflate sub autoritatea Consiliului Judeţean Brăila si alte institutii din afara :  Primăriile comunelor din județ  Direcția Generală de Asistență Socială și Protecția Copilului  Spitalul Județean de Urgență Brăila :  Aparatul de specialitate: | 7  4  14  3 |
| 3.6 . Probleme privind persoanele cu handicap (evaluare, indemnizaţii) și copii institutionalizati | 10 |
| 3.7. Alte domenii | 8 |
| 4. | După modul de rezolvare: | 4.1 Rezolvate direct | 20 |
| 4.2 Solicitare informaţii de la alte instituţii | 29 |
| 4.3 Inaintate altor autorităţi | 10 |
| 4.4 Clasate | 1 |

Analiza activităţii de soluţionare a petiţiilor în primul semestru al anului 2022 conduce la următoarele concluzii:

- s-a menţinut ponderea modului de adresabilitate directă, ponderea cea mai mare apartinand persoanelor fizice ;

- au fost respectate întocmai normele legale din domeniu, atât în ceea ce priveşte primirea, înregistrarea şi urmărirea rezolvării petiţiilor şi nu in ultimul rand, respectarea încadrarii în termenele prevăzute de lege şi expedierea răspunsurilor către petiţionari;

- buna colaborare de la nivelul aparatului de specialitate al Consiliului Judeţean Brăila, precum şi cea cu instituţii publice judeţene, a permis găsirea soluţiilor de rezolvare a problemelor care au facut obiectul petiţiilor pe parcursul primului semestru al anului 2022;

- nu au fost înregistrate cazuri de primire directă de la cetăţeni a petiţiilor fără să fie înregistrate şi repartizate conform circuitului oficial al documentelor;

- nu au fost constatate abateri disciplinare de la prevederile legale privind activitatea de soluţionare a petiţiilor;

Concluzia generală, referitoare la activitatea de soluţionare a petiţiilor în primul semestru al anului 2022 este că aceasta s-a încadrat strict în normele legale în materie si a asigurat cetăţenilor accesul liber şi direct la un drept fundamental si rezolvarea problemelor acestora in masura permisa de legislatia in vigoare.

**DIRECTOR EXECUTIV,**

**MIOARA DUŢU**

Întocmit : Cons. Violeta Şerbu